تقييم المطعم : أحب الفلافل و خصوصا ساندوتش فلافل لذيذ ، لأني أعتقد أنه الوجبة النباتية الوحيدة اللي أكلها و أعتقد إنها تشبع و بنفس الوقت مو كأنه أحد يحاول بالقوة يقنعني أنه فيه إمكانية لتحويل وجبة معينة لوجبة نباتية لأنه قرر يحط بدل اللحم توفو مثلا .
أكثر شيء يضايقني بأى ساندوتش أو " صبة " فلافل هي قطع الطماط خصوصا أنه أكثرها يكون الطماط فيها مقطع من زمان و صاير رطب فيرطب و يخمج بالساندوتش كامل ، يعني تقريبا مستحيل تكون قابلة للأكل باليوم الثاني ( لو بغيت تتركها لبكرى ) . الشيء اللي حبيته عندهم أنه على الأقل ( فطيرة اسبشيل ) ، ( فطيرة جبنتين ) ما فيها طماط أو مخلل أو أي شيء تتوقع أنه راح يسحب معاك و أنت تآكل الفطيرة .
الفطيرة تعجن طازجة ، البطاطس اللي بوسطها مو رابص زيت . . و أهم شيء أنه حجمها جدا كبير ( نصف قطعة تكفي شخص بالغ مو جوعان مرة ) على الأقل كذا أعتقد .

أعتقد لو كنت تحب الفلافل الفطيرة عندهم تستحق تجربة ، خصوصا إني " على ما أظن " إنه ما فيه مكان ثاني يسويها بالطريقة نفسها . و أسعارهم مثل ما هو واضح جدا رخيصة .